Oficialusis leidinys L 150 , 08/06/2002 p. 0045 - 0049



Komisijos reglamentas (EB) Nr. 982/2002 2002 m. birželio 7 d. nustatantis dirbtinai auginamų pievagrybių prekybos standartus EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1996 m. spalio 28 d. Tarybos reglamentą (EB) Nr. 2200/96 dėl bendro vaisių ir daržovių rinkos organizavimo [1] su paskutiniais pakeitimais, padarytais Reglamentu (EB) Nr. 545/2002 [2], ypač į jo 2 straipsnio 2 dalį, kadangi: (1) Dirbtinai auginami pievagrybiai priklauso Reglamento (EB) Nr. 2200/96 I priede išvardytiems produktams, kuriems reikia patvirtinti standartus. Tuo tikslu ir siekiant išlaikyti pasalinės rinkos skaidrumą reikėtų atsižvelgti į Jungtinių Tautų Europos ekonomikos komisijos (JTEEK) Greitai gendančių produktų standartizacijos ir kokybei plėtros darbo grupės rekomenduojamą dirbtinai auginamų pievagrybių standartą. (2) Šių standartų taikymas turėtų padėti pašalinti iš rinkos nepatenkinamos kokybės produktus, priderinti produkciją prie vartotojų reikalavimų bei palengvinti sąžininga konkurencija pagrįstus prekybinius santykius ir taip padėti kelti produkcijos pelningumą. (3) Standartai taikomi visiems prekybos etapams. Transportavimas ilgais atstumais, sandėliavimas tam tikrą laiką ir kiti įvairūs produktus veikiantys procesai gali sukelti tam tikrus pokyčius dėl produktų biologinio vystymosi arba dėl to, kad jie santykinai greitai genda. Į tokį vaisių gedimą reikia atsižvelgti prekybos etapuose po išsiuntimo taikant atitinkamus standartus. (4) "Aukščiausios" rūšies produktai turi būti ypač atidžiai rūšiuojami ir pakuojami, todėl šiuo atveju reikia atkreipti dėmesį tik į tai, ar jie yra švieži ir nepabrinkę. (5) Šiame reglamente numatytos priemonės atitinka Šviežių vaisių ir daržovių vadybos komiteto nuomonę, PRIĖMĖ ŠĮ REGLAMENTĄ: 1 straipsnis Dirbtinai auginamų Agaricus genties pievagrybių, klasifikuojamų KN kodu 07095100, prekybos standartas nustatomas priede. Šis standartas taikomas visais prekybos etapais, vadovaujantis Reglamente (EB) Nr. 2200/96 nustatytomis sąlygomis. Išsiųsti produktai, palyginti su standarto reikalavimais, tolesniais etapais gali būti ne tokie švieži ir truputį pabrinkę; be to, produktų, priklausančių kitoms nei aukščiausia rūšims, kokybė dėl jų vystymosi ir gedimą spartinančių savybių gali būti nežymiai pablogėjusi. 2 straipsnis Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje. Jis taikomas nuo 2002 m. sausio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2002 m. birželio 7 d. Komisijos vardu Franz Fischler Komisijos narys [1] OL L 297, 1996 11 21, p. 1. [2] OL L 84, 2002 3 28, p. 1. -------------------------------------------------- PRIEDAS DIRBTINAI AUGINAMŲ PIEVAGRYBIŲ (AGARICUS) STANDARTAS 1. PRODUKCIJOS APIBRĖŽIMAS Šis standartas taikomas Agaricus (sin. Psalliota) genties auginamų padermių vaisiakūniams, kurie vartotojams tiekiami švieži, neskaitant pievagrybius pramoniniam perdirbimui. Pievagrybiai klasifikuojami į šiuos prekybinius tipus, kurie pirmiausia skirstomi į dvi grupes: - nenupjautus pievagrybius, kurių koto apačia nenupjauta, - nupjautus pievagrybius, kurių koto apačia nupjauta. Pjūvis turi būti švarus ir maždaug statmenas išilginės ašies atžvilgiu; abiejose grupėse skiriamos vystymosi stadijos eilės tvarka: - uždari pievagrybiai (arba lygiareikšmis pavadinimas), i.e. grybai su visiškai uždara kepurėle, - pievagrybiai su šydu, kurių kepurėlę su kotu dengia šydas, - atviri pievagrybiai, i.e. pievagrybiai su atvira kepurėle (kepurėlė atvira arba lėkšta; kepurėlės kraštai turi būti kiek nulinkę žemyn), - lėkšti pievagrybiai, i.e. visiškai atviri pievagrybiai (bet kepurėlės kraštai nėra įgavę nei pernelyg aiškaus dubenėlio pavidalo, nei išlinkę į priešingą pusę); toliau pievagrybiai klasifikuojami į dvi grupes pagal spalvą: - "balti", - "rudi" arba "kaštoniniai". 2. NUOSTATOS DĖL KOKYBĖS Standarto tikslas yra apibrėžti pievagrybių kokybės reikalavimus po paruošimo ir pakavimo. A. Minimalūs reikalavimai Visų rūšių pievagrybiai, laikantis kiekvienai rūšiai taikomų specialių nuostatų ir leistinų nuokrypių, turi būti: - sveiki; nupjauti pievagrybiai, atitinkantys šį apibūdinimą, laikomi sveikais, - nesugedę; puvimo ar gedimo paveikta arba smarkiai parudavusiais kotais ir dėl to vartoti netinkama produkcija neleistina, - švarūs; faktiškai neturintys jokių pastebimų pašalinių medžiagų, išskyrus auginimo terpę, - šviežiai atrodantys; atkreipiant dėmesį į atitinkamos veislės arba komerciniam tipui būdingą lakštelių spalvą, - faktiškai neturintys kenkėjų, - faktiškai nesužaloti kenkėjų, - neturintys normos ribas peržengiančios išorinės drėgmės, - neturintys jokio pašalinio kvapo ir (arba) skonio; Pievagrybių brandos stadija ir būklė turi būti tokie, kad jie galėtų: - ištverti transportavimą bei paruošimą ir - būti pristatyti į paskyrimo vietą patenkinamos būklės. B. Klasifikacija Pievagrybiai rūšiuojami į tris toliau apibrėžtas rūšis: i) "Aukščiausia" rūšis Šios rūšies pievagrybiai turi būti aukščiausios kokybės. Jų forma, išvaizda, išsivystymas ir spalva turi būti būdingi prekybiniam tipui. Jie turi būti taisyklingos formos. Jie negali turėti defektų, išskyrus labai nežymius išorinius defektus, jeigu jie nekenkia bendrai produkcijos išvaizdai, jos kokybei, išsilaikymui ir išvaizdai pakuotėje. Jie turi būti faktiškai be auginimo terpės; nenupjautų pievagrybių koto apačioje gali būti auginimo terpės likučių. ii) I rūšis Šios rūšies pievagrybiai turi būti geros kokybės. Jų forma, išvaizda, išsivystymas ir spalva turi būti būdingi prekybiniam tipui. Gali būti leistini šie nežymūs defektai, jeigu jie nekenkia bendrai produkcijos išvaizdai, jos kokybei, išsilaikymui ir išvaizdai pakuotėje: - nežymūs formos defektai, - nežymūs spalvos defektai, - nežymios paviršiaus dėmės, jeigu jos nesiplečia, - nežymūs paviršiaus sumušimai, - nežymūs auginimo terpės pėdsakai; nenupjautų pievagrybių koto apačioje gali būti šiek tiek auginimo terpės. iii) II rūšis Šiai rūšiai priklauso pievagrybiai, kurie negali būti priskirti prie aukštesnių rūšių, tačiau atitinka pirmiau išvardytus minimalius reikalavimus. Gali būti leistini šie defektai, jeigu pievagrybiai išlaiko savo pagrindines savybes, susijusias su kokybe, išsilaikymu bei išvaizda: - formos defektai, - spalvos defektai, - nežymios dėmės, - nežymūs sumušimai, - tuščiaviduriai kotai, - auginimo terpės pėdsakai; nenupjautų pievagrybių koto apačioje gali būti šiek tiek auginimo terpės. 3. NUOSTATOS DĖL RŪŠIAVIMO PAGAL DYDĮ Dydis nustatomas pagal didžiausią kepurėlės skersmenį ir koto ilgį remiantis šiomis specifikacijomis. Mažiausias dydis Uždarų kepurėlių, pievagrybių su šydu ir atvirų pievagrybių kepurėlių skersmuo turi būti ne mažesnis kaip 15 mm, o lėkštų pievagrybių – ne mažesnis kaip 20 mm. Koto ilgis Koto ilgis matuojamas: - atvirų ir lėkštų pievagrybių – nuo lakštelių kepurėlės apačioje, - uždarų ir šydą turinčių pievagrybių – nuo šydo. Rūšiuoti pagal dydį pagal toliau pateikiamą lentelę privaloma aukščiausios rūšies pievagrybius, o I ir II rūšių pievagrybiai turi atitikti nurodytas dydžių ribas, jeigu jie apibūdinami sąvokomis "maži", "vidutiniai" arba "dideli": Uždari, šydą turintys ir atviri pievagrybiai | Kepurėlės skersmuo | Didžiausias koto ilgis | Dydis | Dydžio ribos | Nupjauti pievagrybiai | Nenupjauti pievagrybiai | Maži | 15–45 mm | 1/2 kepurėlės skersmens | 2/3 kepurėlės skersmens | Vidutiniai | 30–65 mm | Dideli | 50 mm ir daugiau | Lėkšti pievagrybiai | Kepurėlės skersmuo | Didžiausias koto ilgis | Dydis | Dydžio ribos | Nupjauti pievagrybiai | Nenupjauti pievagrybiai | Maži | 20–55 mm | 2/3 kepurėlės skersmens | Dideli | 50 mm ir daugiau | 4. NUOSTATOS DĖL LEISTINŲ NUOKRYPIŲ Nurodytos rūšies reikalavimų neatitinkančiai produkcijai kiekvienoje pakuotėje leidžiami nustatytų ribų kokybės ir dydžio nuokrypiai. A. Leistini kokybės nuokrypiai i) "Aukščiausia" rūšis 5 % pievagrybių skaičiaus ar svorio, neatitinkantys rūšies reikalavimų, tačiau atitinkantys I rūšies reikalavimus arba išimtiniais atvejais atitinkantys tos rūšies leistinus nuokrypius. ii) I rūšis 10 % pievagrybių skaičiaus ar svorio, neatitinkančių rūšies reikalavimų, tačiau atitinkančių II rūšies reikalavimus arba išimtiniais atvejais atitinkančių tos rūšies leistinus nuokrypius. iii) II rūšis 10 % pievagrybių skaičiaus ar svorio be kotų ir 10 % pievagrybių skaičiaus ar svorio, neatitinkančių nei rūšies, nei minimalių reikalavimų dėl kitų priežasčių, išskyrus puvimo ar kitokio gedimo paveiktą produkciją, dėl ko ji netinkama vartojimui. B. Specifiniai leistini vystymosi stadijos nuokrypiai i) "Aukščiausia" rūšis Ankstesniosios ir vėlesniosios vystymosi stadijų grybai gali sudaryti iš viso 5 % pievagrybių skaičiaus ar svorio. ii) I rūšis Ankstesniosios ir vėlesniosios vystymosi stadijų grybai gali sudaryti iš viso 10 % pievagrybių skaičiaus ar svorio. iii) II rūšis Kiekvienoje pakuotėje gali būti įvairių vystymosi stadijų pievagrybių. Tačiau jeigu nurodoma vystymosi stadija, ankstesniosios ir vėlesniosios vystymosi stadijų grybai gali sudaryti iš viso ne daugiau kaip 25 % pievagrybių skaičiaus ar svorio. C. Leistini dydžio nuokrypiai Visoms rūšims 10 % pievagrybių, neatitinkančių nurodytų dydžių, skaičiaus ar svorio. 5. NUOSTATOS DĖL PATEIKIMO A. Vienodumas Kiekvienos pakuotės turinys turi būti vienodas, pakuotėje turi būti tik tos pačios kilmės, prekybinio tipo, vystymosi stadijos (atsižvelgiant į pirmiau pateiktas IV straipsnio B punkto nuostatas) kokybės ir dydžio (jeigu dydis nurodomas) pievagrybiai. Pardavimui skirtose pakuotėse, kurių grynasis svoris neviršija 1 kilogramo, grybai gali būti skirtingų spalvų, jeigu jie yra vienodos kokybės, vystymosi stadijos bei dydžio (jeigu dydis nurodomas) ir jeigu skirtingų spalvų grybai yra tos pačios kilmės. Visas pakuotės turinys turi būti toks pat kaip ir pakuotės turinio matomoji dalis. B. Įpakavimas Pievagrybiai turi būti pakuojami taip, kad produkcija būtų tinkamai apsaugota. Pakuotės viduje naudojamos medžiagos turi būti naujos, švarios ir tokios kokybės, kad būtų išvengta bet kokios išorinės ar vidinės žalos produkcijai. Naudoti medžiagas, visų pirma popierių arba ženklus su prekinėmis specifikacijomis, galima tik tada, kai spausdinimas ar etikečių klijavimas atliekamas netoksišku rašalu arba klijais. Pakuotėse turi nebūti jokių pašalinių medžiagų, įskaitant auginimo terpės perteklių. 6. ŽENKLINIMO NUOSTATOS Ant kiekvienos pakuotės vienoje pusėje įskaitomomis, neištrinamomis ir iš išorės matomomis raidėmis turi būti nurodyti šie duomenys: A. Tapatumas Pakuotojas ir (arba) siuntėjas: pavadinimas ir adresas arba oficialiai suteiktas arba patvirtintas kodas. Tačiau jeigu naudojamas kodo ženklas, nuoroda "pakuotojas ir (arba) siuntėjas" (arba atitinkami sutrumpinimai) turi būti pateikta kartu su kodo ženklu. B. Produkcijos tipas - Jeigu pakuotės turinys nėra matomas iš išorės: - dirbtinai išauginti pievagrybiai, - "nupjauti" arba "nenupjauti", - spalva, jeigu jie nėra balti, - vystymosi stadija (nebūtina), - jeigu pardavimui skirtoje pakuotėje sumaišyti skirtingų spalvų grybai – įvairių spalvų pavadinimai. C. Produkcijos kilmė - Kilmės šalis ir pasirinktinai auginimo rajonas arba nacionalinis, regioninis arba vietinis vietovardis. - Jeigu pardavimui skirtoje pakuotėje sumaišyti skirtingos kilmės įvairių spalvų grybai – šalia atitinkamų spalvų pavadinimų nurodoma kiekviena kilmės šalis. D. Komercinės specifikacijos - Rūšis, - Dydis (jeigu dydis nurodomas), išreiškiamas nurodant mažiausią ir didžiausią kepurėlių skersmenis arba sąvokomis "maži", "vidutiniai" arba "dideli", - Grynasis svoris. E. Oficialus kontrolės ženklas (nebūtina) --------------------------------------------------